CELEX: 32021R0862
Language: fi
Date: 2021-05-28 00:00:00
Title: Komission asetus (EU) 2021/862, annettu 28 päivänä toukokuuta 2021, lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta uuden EY-lannoitetyypin lisäämiseksi sen liitteeseen I (ETA:n kannalta merkityksellinen teksti)

31.5.2021   
               
               
                  FI
               
               
                  Euroopan unionin virallinen lehti
               
               
                  L 190/74
               
            
         KOMISSION ASETUS (EU) 2021/862,
         annettu 28 päivänä toukokuuta 2021,
         lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta uuden EY-lannoitetyypin lisäämiseksi sen liitteeseen I
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 (1) ja erityisesti sen 31 artiklan 1 kohdan,
         sekä katsoo seuraavaa:
         
                     (1)
                  
                  
                     Kaliumformiaatin vesiliuoksen valmistaja on toimittanut Ruotsin viranomaisten välityksellä komissiolle hakemuksen kyseisen aineen sisällyttämiseksi uutena lannoitetyyppinä asetuksen (EY) N:o 2003/2003 liitteeseen I. Kaliumformiaatin vesiliuos on kehitetty parantamaan kaliumin imeytymistä sellaisten kasvien lehtiin, jotka erityisesti tarvitsevat sitä pääravinteenaan. Tällaisia kasveja ovat esimerkiksi hedelmät ja vihannekset.
                  
               
                     (2)
                  
                  
                     Kaliumformiaatin vesiliuos, sellaisena kuin se on määriteltynä tämän asetuksen liitteessä I, täyttää asetuksen (EY) N:o 2003/2003 14 artiklan vaatimukset. Sen vuoksi se olisi lisättävä mainitun asetuksen liitteessä I olevaan EY-lannoitetyyppien luetteloon.
                  
               
                     (3)
                  
                  
                     Sen vuoksi asetusta (EU) N:o 2003/2003 olisi muutettava.
                  
               
                     (4)
                  
                  
                     Tässä asetuksessa säädetyt toimenpiteet ovat asetuksen (EY) N:o 2003/2003 32 artiklalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 2003/2003 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 304, 21.11.2003, s. 1.
      
      
         
            LIITE
            Muutetaan asetuksen (EY) N:o 2003/2003 liite I seuraavasti:
            
                         
                     
                     
                        Lisätään C.1 jakson taulukkoon 7 kohdan jälkeen kohta seuraavasti:
                        
                           
                                       ”8
                                    
                                    
                                       Kaliumformiaatin vesiliuos
                                    
                                    
                                       Tuote, joka saadaan, kun kaliumhydroksidi, formaldehydi, butyraldehydi ja muurahaishappo ensin reagoivat keskenään, minkä jälkeen tulos erotellaan ja haihdutetaan.
                                    
                                    
                                       50 % kaliumformiaattia
                                       28 % K2O
                                       Kalium ilmoitetaan vesiliukoisena K2O:na.
                                       27 % formiaattia
                                    
                                    
                                        
                                    
                                    
                                       Vesiliukoinen kaliumoksidi”